KOOSLOOME
Hea suhtlemisoskus aitab meil olla avatud ja kaasavad. Meeskonnatöös valitseb jagatud vastutus ja ühiselt tegutsetakse selle nimel, et saavutada kõigi osapoolte heaolu.
TEGUTSEMISRÕÕM
Rõõmuga tegutsev laps on rõõmuks perele ja õpetajale.
Rõõmuga tegutsev õpetaja on rõõmuks lapsele ja perele.
KODULOOLISUS
Liigume aktiivselt oma kodukohas ja kasutame õppimiseks meid ümbritsevat looduskaunist keskkonda.
Hindame ja hoiame traditsioone.
Tabivere Lasteaed asub Tabivere aleviku südames looduskaunis kohas. Meie lasteaed on viie rühmaline. Üks sõimerühm ja neli aiarühma. Kohti on meil 100-le lapsele.
Tabivere alevik paikneb väga kaunis Vooremaa ökoloogiliselt puhtas tsoonis Piibe maantee ääres. Ühelt poolt piirab alevikku raudtee, teiselt poolt Saadjärv- Eesti üks puhtaim järv. Läheduses asub ajalooliselt ja kultuurilooliselt tähtis Püha Andrease Kirik ning Otto Wilhelm Masingu mälestusmärk. Ühtlasi on O.W. Masing tuntud ka kui Õ tähe looja.
Maja on ehitatud 1982. aastal. Algusaastatel kandis see nime Saadjärve Kolhoosi Päevakodu ning hiljem muutus Tabivere lasteaiaks. 26.10.2022 sai lasteaed 40 aastaseks, mille puhul otsustati panna lasteaiale nimi. Sellest ajast kannab lasteaed nime Tabivere Lasteaed Rõõmula. Miks Rõõmula? Rõõm on seda maja saatnud pikki aastaid ja üheskoos leiti, et see on ainuõige nimi sellele lasteaiale. Rõõmust siin puudus ei ole.
Lähiajal peaks lasteaed läbima rekonstrueerimise, mille käigus antakse majale uus ilme. Rekonstrueerimise käigus tekib eeldus suurema arvu laste vastuvõtmiseks. Hoolitseme selle eest, et suudaksime pakkuda kõigile kodukoha lastele meie lasteaias koha.